ওয়েব ডেস্ক : কাকভোরে শহরে দুর্ঘটনা। শোভাবাজারের অরবিন্দ সরণী রোডে দুই ম্যাটাডোরের সংঘর্ষ। দুর্ঘটনায় হাত কাটা পড়ল এক মহিলার। শোভাবাজার শ্মশান থেকে তিনচারটি ম্যাটাডোর বোঝাই লরি ফিরছিল বাগুইআটির দিকে। প্রত্যক্ষদর্শীরা জানিয়েছেন, হঠাত্‍ করেই হাতিবাগানের দিক থেকে দ্রুত গতিতে ছুটে আসা একটি ম্যাটাডোর ধাক্কা মারে বাগুইআটিগামী ম্যাটাডোরে। ম্যাটাডোরটিতে মহিলার সংখ্যাই বেশি ছিল। দুর্ঘটনার জেরে তপতী রায় নামে এক মহিলার হাত কাটা পড়ে। জখম হন আট থেকে ১০ জন। একজনের আঙুল কাটা গেছে। চারজনকে R.G কর মেডিক্যাল কলেজ ও হাসপাতালে ভর্তি করা হয়েছে। ঘাতক ম্যাটাডোরের চালককে গ্রেফতার করেছে পুলিস।